**วันอาทิตย์ที่ 26 มิถุนายน 2022**

**คำเทศนาชุด การชำระให้บริสุทธิ์: ตอนที่ 2 – ความสำคัญของการชำระให้บริสุทธิ์**

เป็นเรื่องที่สำคัญอย่างยิ่งที่คริสเตียนทุกคนเข้าใจเรื่องการชำระให้บริสุทธิ์ตามพระคัมภีร์ วันนี้ เราจะมาเรียนเรื่องความหมายของการชำระให้บริสุทธิ์ เราจะพบว่า การชำระให้บริสุทธิ์เป็นการงานของพระเจ้าที่เกิดขึ้นในชีวิตของเราในทันที และเป็นการงานที่ดำเนินไปอย่างต่อเนื่องในชีวิตของเรา และเพราะเหตุใดการชำระให้บริสุทธิ์จึงสำคัญอย่างมาก

1. การชำระให้บริสุทธิ์ตามพระคัมภีร์หมายถึงอะไร?
   1. ความหมายของภาษาฮีบรูและภาษากรีกของคำว่า ชำระให้บริสุทธิ์ หมายถึง ถูกแยกไว้ (โดยพระเจ้า) ทำให้บริสุทธิ์ อุทิศตนให้กับ (หมายถึง อุทิศตนให้แก่พระประสงค์ของพระเจ้า) ทำให้สิ่งต่างๆ แตกต่างจากทั่วๆ ไป (จากพจนานุกรมศึกษาพระคัมภีร์ฉบับ Complete Word พจนานุกรมฉบับสตรอง และ พจนานุกรมฉบับ W.E. Vines)
   2. ความหมายของคำว่า การชำระให้บริสุทธิ์ ในแง่ของการนำไปใช้คือ การเติบโตในฝ่ายวิญญาณเพื่อที่ 1) ความบริสุทธิ์ของพระเจ้าที่อยู่ภายในเราจะปรากฎขึ้นภายนอกในชีวิตประจำวันของเราโดยทางคำพูดและการกระทำของเรา 2) เพื่อแยกตนเองออกจากความประพฤติที่ไม่ได้อยู่ในทางของพระเจ้าและความบาปของโลกนี้ เพื่อที่จะมีความสนิทสนมใกล้ชิดกับพระเจ้า (1 ยอห์น 1:6-7) 3) และเพื่ออุทิศตนให้กับพระประสงค์ของพระเจ้า
2. การชำระให้บริสุทธิ์มีทั้งที่เกิดขึ้นในทันที และเป็นการชำระให้บริสุทธิ์ที่ดำเนินไปอย่างต่อเนื่อง – 1 เธสะโลนิกา 5:23
   1. การชำระวิญญาณให้บริสุทธิ์เกิดขึ้นในผู้เชื่อโดยทันทีเมื่อคนๆ นั้นบังเกิดใหม่ การชำระความคิดจิตใจและร่างกาย

ให้บริสุทธิ์เป็นการชำระให้บริสุทธิ์ที่ดำเนินไปอย่างต่อเนื่องในชีวิตของผู้เชื่อ และเป็นส่วนหนึ่งของความเติบโต

ฝ่ายวิญญาณ

1. เพราะเหตใดการชำระให้บริสุทธิ์จึงสำคัญ?
   1. เพราะการชำระให้บริสุทธิ์ทำให้ท่านไร้ที่ติต่อพระเจ้า – 1 เธสะโลนิกา 5:23
   2. ก่อให้เกิดชีวิตที่พระเจ้าพอพระทัย - 1 เธสะโลนิกา 4:1-3
   3. ก่อให้เกิดชีวิตที่ถวายเกียรติพระเจ้า – 1 เอเฟซัส 5:26-27
   4. เพื่อจะมีคุณสมบัติสำหรับงานรับใช้ – 2 ทิโมธี 2:21
   5. ทำให้ท่านสามารถหลุดพ้นจากกับดักของมาร – 2 ทิโมธี 2:26
   6. เพื่อขจัดอุปสรรคทุกอย่างที่ขัดขวางท่านจากการได้รับชีวิตที่ครบบริบูรณ์ออกไป - เอเฟซัส 4:27, ยอห์น 10:10

**สรุป:** เวลานี้ เรารู้แล้วว่าการชำระให้บริสุทธิ์หมายถึงอะไร รู้ว่าการชำระให้บริสุทธิ์ยังคงดำเนินต่อไป และรู้ว่าเพราะเหตุใดการชำระให้บริสุทธิ์จึงสำคัญ เรายังจำเป็นต้องเรียนรู้ถึงวิธีที่พระเจ้าทรงชำระเราให้บริสุทธิ์ด้วย

**คำถามอภิปราย:**

1. การชำระให้บริสุทธิ์ตามพระคัมภีร์หมายถึงอะไร?
2. ด้านใดในชีวิตของท่านที่พระเจ้าต้องการชำระให้บริสุทธิ์?
3. เพราะเหตุใด การชำระให้บริสุทธิ์จึงสำคัญ?